Työntekijöiden opaskirjat: Kirjastonhoitaja

== Työntekijöiden opaskirjat: Kirjastonhoitaja ==
Ohjeita kirjastonhoitajalle.
=== Toimenkuva ===
Kirjastonhoitajan vastuulla on huolehtia kirjastolaitoksesta ja kirjastoista eri lääneissä sekä hankkia niihin kirjoja. Hän pitää yllä kirjaston arkistoja painamalla kopioita kirjoista ja järjestäen ne aakkosjärjestykseen. Kirjastonhoitajan vastuulla on myös pitää kirjoituskilpailuja ynnä muita yhteistyössä hovinarrin kanssa.
=== Raportointi ===
Kirjastonhoitajan oletetaan raportoivan kirjallisesti viikoittain viikon tapahtumista ynnä muusta sellaisesta. Raportti nimetään nimella "Viikkoraportti" ja toimitetaan sinetöitynä hovinarrin postilaatikkoon palkkapäivänä.
Raportista tulee käydä ilmi muun muassa seuraavat asiat:
* Ostetut kirjat ja varusteet sekä muut kulut
* Arkiston parissa suoritettu työ
* Kirjastorakennuksiin ja sisustukseen liittyvät toimet
* Kaikki muu mahdollinen, mitä kirjastonhoitaja on työssään viikon aikana tehnyt
=== Palkanmaksu ===
Kirjastonhoitajan palkan maksaa hovinarri raporttia vastaan. Palkan suuruuteen vaikuttaa Kirjastohoitajan tekemä työ, sekä se, kuinka kauan Kirjastonhoitaja on toiminut virassaan yhtäjaksoisesti.
=== Kirjasto ===
Kirjastonhoitajan tulee pitää kaikki kirjaston rakennukset ja omistukset hyvässä kunnossa ja toimintavalmiudessa. Tähän kuuluu mm. siivous ja muut vastaavat toimet. Nämä työt pitää suorittaa huolellisesti ja ilmoittaa viikkoraportissa.
=== Kirjojen osto ===
Kirjastonhoitajan ehkä tärkein tehtävä on ostaa kirjastolle uutta kirjallisuutta. Vanhan käytännön mukaan kirjoja ostetaan 0 - 50r hintaan kirjailijoilta sekä muilta tahoilta ja vain alkuperäisiä painoksia tai alkuperäisen kopioita hyväksytään kokoelmaan. Hintaa arvioidessa tulee kirjastonhoitajan miettiä muun muassa kirjan pituutta, laatua, oikeinkirjoitusta ja muita tekijöitä, jotka määrittävät hyvän kirjallisen teoksen. Tärkeätä on myös ystävällisyys ja hyvä asiakaspalvelu. Kirjat maksetaan kirjastolaitoksen tililtä maksumääräyksen muodossa.
Kun kirja on ostettu, viedään se kopioitavaksi kirjaston kopiokoneelle. Aina tulee pyrkiä säilyttämään pääkirjastossa alkuperäiset painokset ja muissa kirjastoissa yksi kappale jokaista saatavilla olevaa kopiotyyppiä. Tässä vaiheessa ilmoitetaan uudesta kirjasta foorumeille kulttuuriviraston tiedotusketjuun ja se lisätään kirjalistaan Aurinkomaan Wikissä. Nämä ilmoitukset voidaan kuitenkin tehdä muiden ilmoitusasioiden yhteydessä, jottei lanka täyty nopeasti viesteillä. Kirjastonhoitaja vie kirjat toisiin kirjastoihin mahdollisimman pian, mutta kuitenkin ehtimisensä mukaan.
Arkistot tulee pitää aina aakkosjärjestyksessä kirjan nimen mukaan, kun taas kirjalista aakkostetaan kirjailijan nimellä.
=== Varusteet ja resurssit ===
Kirjastonhoitaja ostaa varusteita ja resursseja, kuten mustetta, sulkakyniä ja tavallisia kirjoja niiden tuottajilta joko tilauksen kautta tai suoraan kauppa-arkusta. Nämä kulut ilmoitetaan totta kai viikkoraportissa.
Category:Työntekijöiden opaskirjat